་མར་སྔགས་བརྒྱ་རྩ་
བརྒྱད་ཀྱིས་བསྔགས་པ་ཐོ་རངས་བྱ་མ་གྲག་གོང་འཇམ་དབྱངས་ཀྱི་བསྒོམ་བཟླས་དང་།
མདུན་དུ་འཇམ་དབྱངས་བསྒོམ་པ་ལ་མེ་ཏོག་སོགས་ཀྱིས་མཆོད་ལ་ཞོ་དང་ཆང་ལྟ་བུ་
སྐྱུར་བཅོས་མ་མ་ཡིན་པར་སྐྱུ་རུ་ལྟ་བུའི་རང་སྐྱུར་གྱི་ཁུ་བ་དང་སྦྱར་ཏེ་ཟླ་དྲུག་བསྟེན་
པས་ཐོས་པ་འཛིན་པར་གསུངས། ༈ གསུམ་པ་ཕྱོགས་ལས་རྣམ་པར་རྒྱལ་བ་རྩོད་པའི་
དངོས་གྲུབ་བསྒྲུབ་པ་ནི། རང་འཇམ་དབྱངས་སུ་གསལ་བའི་མཆོག་སྦྱིན་གྱི་མཐེ་བོང་
རལ་གྲིར་བསྒོམ་པའམ། མཐེ་བོང་གི་རྩེར་རལ་གྲི་རྩེ་ཕྱིར་བསྟན་པའི་འཆང་བཟུང་
ལ་ཨ་དཀར་བོ། དེའི་འོད་ཟེར་གྱིས་ཕྱི་རྒོལ་གྱི་ཤེས་རབ་དྲངས་ཏེ་རང་གི་སྙིང་གའི་
ཨའམ་རལ་གྲིའི་འཆང་བཟུང་གི་ཨ་ལ་ཐིམ་པས་དེ་ཉིད་རང་གི་ཤེས་རབ་ཀྱི་གྲོགས་
སུ་གྱུར་བར་བསམ་ལ་སྔགས་ཡིད་ལ་དྲན་པ་རྒྱུན་པར་ཡང་རུང་ལ། རལ་གྲིའི་རྩེར་
མེ་འབར་བས་ཕྱི་རྒོལ་གྱི་ལྕེ་གཞོབ་ཐུལ་གྱིས་བསྲེག་པ་སོགས་ཕྱི་ནང་གི་གྲུབ་མཐའ་
551

ལ་རྩོད་པ་ལྟ་བུ་མ་གཏོགས་གང་ཡིན་དུ་བྱེད་མི་རུང་གསུངས། རྩོད་པ་བྱེད་སྐབས་
མཐེ་བོང་རལ་གྲི་འམ། དེའི་རྩེར་རལ་གྲི་དང་། འཆང་བཟུང་ལ་དྷཱིཿ འམ་ཨ་གར་རུང་
འགོད་པ་ཁྲི་ངག་དབང་བཀྲ་ཤིས་པའི་གསུང་རྒྱུན་དང་། རལ་གྲིར་མ་བསྒོམ་ཀྱང་མཐེ་
བོང་ཕྱིར་བཀྱེད་པ་རལ་གྲི་མཚོན་བྱེད་ཡིན་ཞེས་གྲྭ་རྒན་རྣམས་གླེང་བ་ཐོས། རྩོད་
པའི་ཚེ་ཐོག་མར་ཐལ་མོ་བརྡབ་ནས་བསྐོར་ཏེ་ལག་པ་གཡོན་ཁ་སྦུབ་པ་ངན་སོང་གི་
སྒོ་གཅོད་པ་དང་། གཡས་གྱེན་དུ་བཟེད་པ་སེམས་ཅན་རྣམས་ངན་སོང་ནས་མཐོ་རིས་
དང་། དེ་ནས་ཐར་བ་དང་ཐམས་ཅད་མཁྱེན་པར་འགོད་པ་དང་། རྟགས་གསལ་འཕེན་
དུས་ཐལ་མོ་ཕར་རྡེབ་པ་ལོག་རྟོག་གཅོད་པ་དང་། གཡས་ཕྱར་བས་ཆོས་འཆད་དང་
འཇམ་དབྱངས་ཀྱི་རལ་གྲི། གཡོན་གྱིས་པད་སྡོང་དང་གླེགས་བམ། ཐལ་མོ་བརྡབ་པས་
ཤེས་རབ་ཀྱིས་གཞུང་དོན་ལ་ཐོས་བསམ་བྱེད་པ་དང་། ཡང་རྐང་གཡོན་ས་ལ་བསྣུན་
པས་ངན་སོང་གི་སྐྱེ་སྒོ་གཅོད། གཡས་བཏེག་པས་ཐར་བར་འདྲེན། ཕྱག་རྒྱ་ཕྱོགས་སུ་
བསྐྱོད་པས་བ?
་་པས་བཀྲ་ཤིས་ཕྱོགས་མཐར་རྒྱས། ནང་དུ་བཀུག་ནས་ཐལ་མོ་བརྡབ་པས་དཔལ་
འབྱོར་གཡང་དུ་བསྡུ་ཞིང་གྲགས་སྙན་འཕེལ་བའི་རྟེན་འབྲེལ་དང་། ཐལ་སྐད་ལ་དྷཱིཿ
སྐད་ཟེར་བ་དང་། དགེ་བཤེས་བཟང་བོ་བཀྲ་ཤིས་སོགས་ཐལ་སྐད་ལ་ངྷིས་དང་དེ་ཅུང་
ཟད་མི་མངོན་པར་བྱས་ནས་ཏིས་ཟེར་བ་དང་། འཁོར་གསུམ་ལའང་དྲིས་གསུམ་དང་།
ཏིས་གསུམ་ཟེར་བའི་རྒན་པ་མང་བོ་ཡོད་པ་ཁྲི་རྒན་དུས་ཀྱི་ངག་རྒྱུན་ཡིན་གསུངས།
༈ བཞི་བ་ལ་སྲན་མའི་ལས་སྦྱོར། རལ་གྲི་སོགས་ཕྱག་མཚན་གྱི་རིག་འཛིན་བསྒྲུབ་པ།
བཅུད་ལེན། ལས་སྒྲུབ་པའི་སྦྱིན་སྲེག་རྣམས་ལས་དང་བོ་མ་ཤའི་སྦྱོར་བ་ལ། རྒྱ་སྲན་ནི་
མན་ངག་རྒྱུད་ཀྱི་འགྲེལ་བ་གསེར་རྒྱན་ལས། རྒྱ་སྲན་ནི་མུད་ག་ཞེས་བྱ་སྟེ་སྲན་ཟླུམ་
དཀར་བོ་ཡིན་ལ། ཞེས་ད་ལྟའི་སྲན་དཀར་ཟླུམ་པོ་འདི་དང་། བལ་སྲན་ནི་དབུས་
གཙང་དུ་དམར་རུ་མགོ་ནག་ལ་བལ་སྲན་ཟེར་ཡང་ད་དུང་རྩར་གཅོད་དགོས། དེ་ལྟ་
552

བུའི་སྲན་མ་མེ། མར་ནག · ཆུ། མར། བུད་མེད་དང་། ཁྱད་པར་དམ་སྡོམ་ཉམས་པས་མ་
རེག་ཅིང་། འགོམ་ཡུག་མ་ཤོར་བ། མ་རུལ་བ། སད་སོགས་ཀྱིས་མ་ཁྱེར་བ། སྲིན་ཏེ་
འབུས་མ་ཟོས་པ། ལེགས་པར་སྨིན་པ་ལ་བདུད་རྩི་ལྔའམ་ནང་མཆོད་ཀྱིས་བྲན་པས་
གསུངས་ཀྱང་བླ་མེད་དང་མ་འབྲེལ་ན་ནང་མཆོད་དགོས་མི་དགོས་བརྟག་གསུངས།
དྲི་བཟང་གི་ཆུས་བསྙུག །སྤོས་དཀར་གྱིས་བདུག་ལ་ལེགས་པར་བསྐམས་པ། བ་དམར་
མོའམ། ར་དཀར་མོའི་འོ་མ་འམ། དྲི་བཟང་གི་ཆུས་སྔར་ནས་ལེགས་པར་སྦང་། དར་
དཀར་དྲི་བྲལ་གྱིས་རེག་བཞིན་ཆིག་རྐྱང་དུ་དྲིལ། སྲན་མ་དུ་མ་བཟུང་ཀྱང་ཆོག དེ་
ནས་ལས་རུང་གི་བསྙེན་པ་འབུམ་ཕྲག་དྲུག་དང་། བསྙེན་སྒྲུབ་སྦྲགས་མ་བཏང་། དང་
བོ་ནས་བསྙེན་སྒྲུབ་སྦྲགས་མ་དང་། མ་ཤའང་སྒྲུབ་པའི་རྩིས་བྱས་ན་ཆོག་ཀྱང་མི་ཤའི་
སྔོན་དུ་སྔགས་གྲངས་ཐེམས་ནས་ཁ་སྐོང་བསམ་གཏན་གྱི་སྦྱིན་སྲེག་མ་མཐའ་བྱས་ན་
ལེགས། སྔགས་བྱེ་བ་དྲུག་སོགས་ཐུབ་ན་ལེགས་ཀྱང་རྒྱུད་སྡེ་སྤྱི་འགྲོའི་རིགས་པས་
འབུམ་སོང་ནས་སྦྱིན་སྲེག་མཛད་པ་དམ་པ་རྣམས་ཀྱི་ཕྱག་ལེན་ལ་ཡོད་གསུངས། སླར་
ཡང་གཟའ་འཛིན་དང་བསྟུན་ནས་ཉིན་བདུན་ལྟ་བུ་ལ་སྒྲུབ་གཞིའི་དྲུང་དུ་སྲན་མ་
བཤམས་ནས་བསྙེན་སྒྲུབ་སྦྲགས་མ་ཐུབ་ན་ལེགས། མིན་ཀྱང་ཉིན་དེར་མཎྜལ་ལ་རྗེ་
བཙུན་གྱི་སྐུ་བྲིས་འབུར་ཅི་རིགས་ཀྱི་མདུན་དུ་སྲན་མ་བཤམས། མཐར་བདག་མདུན་
གྱི་མཆོད་པས་བསྐོར། ཁྲུས་དང་གཙང་སྦྲ་བྱས། ཁ་ཤར་དུ་ཕྱོགས་བསྙེན་སྒྲུབ་སྦྲགས་མ་
བྱས་ཏེ་བདག་མདུན་གྱི་ལྷའི་འོད་ཟེར་གྱིས་ཕྱོགས་བཅུའི་རྒྱལ་བ་སྲས་བཅས་ཀྱི་སྐུ་
གསུང་ཐུགས་ཀྱི་བྱིན་རླབས་ཐམས་ཅད་ལྷ་སྔགས་ཕྱག་མཚན་ཡིག་འབྲུའི་རྣམ་པར་
ཡང་ཡང་བསྟིམས་ཏེ་སྲན་མ་བསྒྲུབ་ནས། འདི་ལ་བརྟེན་ནས་འཆད་རྩོད་རྩོམ་པ་
སོགས་མཆོག་ཐུན་མོང་གི་དངོས་གྲུབ་འགྲུབ་པའི་བདེན་བདར་དང་བཅས་ཟླ་བ་
གཟས་ཟིན་པ་དང་། སྲན་མ་ལྕེ་འོག་ཏུ་བཅུག ཁ་ཤར་དུ་ཕྱོགས་པར་མོས་ཀྱང་རུང་ལ།
553

འཇམ་དབྱངས་ཆོས་སྐོར་ལས་ཟླ་བ་ལ་རྒྱབ་བསྟན་ནས་གནས་པར་གསུངས་པ་གལ་
ཆེ་སྙམ། ལུས་སྤྱི་དང་ཁྱད་པར་གདོང་ལ་ཟླ་འོད་མ་ཕོག་པ་དང་། རང་གིས་ཟླ་བ་མ་
མཐོང་བ་བྱས། སྒྲུབ་གྲོགས་ཚུལ་མཐུན་དམ་གཙང་ལ་བྱ་ར་བྱེད་བཅུག་སྟེ་ཟླ་བ་གཟས་
ཟིན་པ་ནས་མ་གྲོལ་བར་དུ་སྨྲ་བ་བཅད། བཟའ་བཏུང་སོགས་ཀྱིས་བར་མ་ཆོད་པར་
བདག་མདུན་གྱི་ལྷ་ལ་ང་རྒྱལ་གསལ་སྣང་དང་དམིགས་པ་རྩེ་གཅིག་པས། བླ་མ་དང་
ངོ་བོ་དབྱེར་མེད་སྐྱབས་གནས་ཀུན་འདུས་སུ་མོས་པ་ཡིད་ཀྱིས་མ་བོར་བས་སྔགས་
རྒྱུན་མ་ཆད་པར་བཟླ་ཞིང་། རང་གི་ཐུགས་ཀའི་ས་བོན་ལས་འོད་ཟེར་འཕྲོས། མདུན་
གྱི་ལྷའི་ཐུགས་རྒྱུད་བསྐུལ། རྫས་དེ་ལ་བརྟེན་ནས་མཆོག་ཐུན་མོང་གི་དངོས་གྲུབ་སྩོལ་
བའི་མོས་པ་དང་། སྩོལ་བཞིན་པར་བསམ་པ་འདི་ཤིན་ཏུ་གལ་ཆེ་བས་དཀའ། དེ་མ་
བྱུང་ན་སྲན་མས་གོ་མི་ཆོད་གསུངས། ཟླ་བ་གཟའ་ལས་གྲོལ་ཟིན་པ་དང་མཆོད་གཏོར་
བྱས་ཏེ་ལྷའི་དངོས་གྲུབ་སྩོལ་གསུངས་པར་མོས་ནས་སྲན་མ་ཁ་ནས་ཕྱུང་། དེ་དུས་སྒྲུབ་
གྲོགས་ལས་གཞན་མེད་ན་ལེགས། མྱུ་གུ་འཁྲུངས་པ་ནི་གྲུབ་པའི་མཚན་མ་སྟེ། ཆུ་
གཙང་ཁྱོར་གང་གིས་ཕུལ་ལ་སོས་མ་རེག་པར་མིད་དོ། །སྲན་མ་རེ་གཉིས་བཟུང་ན་མྱུ་
གུ་མ་ཐོན་པ་རྣམས་ལ་མ་རེག་པར་ཕྱེ་མར་བྱས་པ་ལ་སྔགས་བཟླས་ནས་གདོན་གྱིས་
ཟིན་པའི་མགོར་གཏོར་ན་གྲོལ་བར་གསུངས་སོ། །གཟའ་འཛིན་མེད་ན་སྔར་ལྟར་ནམ་
གྱི་སུམ་ཆའི་བར་བསྒྲུབ། འཇམ་དབྱངས་ཆོས་སྐོར་ལས་འདི་དང་ཅུང་ཟད་མི་འདྲ་
ཙམ་དང་། མྱུ་གུ་ལ་ལེགས་ཉེས་ཀྱི་ལྟས་རྟོགས་ཚུལ་གསལ་བར་གསུངས་པ་ལས་རལ་
གྲི་དང་ཡིག་འབྲུ་སོགས་རང་མཚན་པ་དཀའ་བས་བརྟན་ཚུལ་ཤེས་དགོས། ཡི་གེ་དེ་
ཉིད་ཁྲིད་ལན་བཞི་ལ་སྐབས་འདིར་སྦྱར་ནས་གནང་སྟེ་ཞིབ་པར་དེ་ཉིད་ལས་ཤེས་
པར་བྱའོ། ། ༈ ལྷག་མ་རལ་གྲིའི་རིག་འཛིན་དང་། བཅུད་ལེན་བསྒྲུབ་པ་ལ་ཡང་།
བསྙེན་སྒྲུབ་སྔོན་དུ་སོང་བས་མཎྜལ་དང་མདུན་བསྐྱེད་དགོས། གཉིས་ཀ་གཟའ་འཛིན་
554

དང་ཁེལ་བ་བྱེད། ལྷས་བཅུད་ལེན་གྲུབ་ཅེས་གསུང་གི་གནང་བ་སྩལ་བའམ་སྩལ་བར་
མོས་ལ་ཕུད་ཀྱིས་ལྷ་མཆོད། ལྷག་མ་ལོངས་སྤྱད། མ་ཡུ་རལ་གྲི་སྟེ་སུ་བ་དང་། པཎྜི་ཏ་
ཞེས་པའི་ལྕགས་གང་ཡང་རུང་བས་རལ་གྲི་བྱེད་པར་གསུངས་པ་ནི་ཆག་ལོ་རིན་ཆེན་
ཆོས་རྒྱལ་དང་། ས་སྐྱ་པ་སངས་རྒྱས་ཕུན་ཚོགས་གཉིས་ཀྱི་འཇམ་དཀར་ལས་ཚོགས་
ལས། མ་ཡཱུ་རགྲི་ཝ་ཞེས་རྨ་བྱའི་མགྲིན་པ་ལྟ་བུ་དང་། སུ་ཝརྣ་པཱ་ཎྜི་ཞེས་པ་གསེར་ལྟ་བུ་སྟེ་
ཁབ་ལེན་གྱི་ལྕགས་གཉིས་པོ་གང་ཡང་རུང་བ་ལས་བྱས་པའི་རལ་གྲི་ལག་པ་གཡོན་
པས་བཟུང་ནས་ཞེས་པ་འདི་ཡི་གེ་ལོག་པ་འདྲ་ཞིང་། ལྕགས་ཀྱི་སྐད་དོད་པཎྜི་གོང་བུ་ལ་
འཇུག་པར་ཡང་བཤད་དོ། །སུ་བ་ཞེས་ལྕགས་སྔོ་སྐྱ་ཞིག་དང་། པཎྜི་ཏ་ཞེས་སྔོ་ལ་ནག་
པའི་ལྕགས་ཨོ་རོ་སུའི་ས་ཆར་ཡོད་པ་རེད་ཅེས་ཐོ་ཡོན་ཚང་གིས་ཟེར་གསུངས། རལ་གྲི་
ལག་པ་གཡོན་པས་བཟུང་། གཡས་པས་ཕྲེང་བ་འདྲེན། འཁོར་ལོའི་རིག་འཛིན་ནས་
ཞགས་པའི་རིག་འཛིན་སོགས་བསྒྲུབ་ཚུལ་ཀྱང་དེ་དང་འདྲ། ཙམ་པ་ཀ་དང་བིལ་བ་
སོགས་ཀྱིས་ལས་བསྒྲུབ་པའི་སྦྱིན་སྲེག་འདིར་གསུངས་པ་རྣམས་བསྙེན་སྒྲུབ་སྦྲག་མ་དང་
འབྲེལ་བའི་བཅུ་ཆ་སྟེ། འདི་འདྲ་ལྷ་ཐམས་ཅད་ལ་ཡོད་པས་མན་ངག་གི་ཞིབ་ཆ་རང་
རང་གི་གཞུང་ལས་ཤེས་དགོས་པ་ཡིན། ཤར་དུ་ལས་ཐམས་ཅད་པའི་ཐབ་ཁུང་ཞེས་པ་
ཤར་ནས་ནུབ་ཏུ་ཕྱོས་ཏེ་འབུལ་བའི་དོན་ཡིན་ནམ་བརྟག་དགོས་ཤིང་བཅུ་ཆའི་སྦྱིན་
སྲེག་ཡིན་པ་ལས་ཐམས་ཅད་པའི་ཐབ་ཅེས་པས་ཤེས་གསུངས། སྤྱིར་ཡོན་ཏན་གྱི་རིགས་
བུམ་ནང་གི་མར་མེ་བཞིན་སྦ་དགོས་པ་ཇོ་བོ་བཀའ་གདམས་པའི་ལུགས་དང་། ཁྱད་པར་
ལྷ་དང་ལས་ཚོགས་བསྒྲུབ་པ་གཞན་ལ་ཤིན་ཏུ་གསང་དགོས། འདིའི་མཇུག་གི་ཚིགས་
བཅད་ཀྱི་ཤོ་ལོ་ཀ་ཕྱི་མ་རྣམས་སྒྲུབ་ཐབས་དཀྱུས་ཀྱི་བསྟོད་པའི་རྗེས་སུ་བཏོན་ན་ལེགས།
རོང་བོའི་ཤར་འདི་བའི་སྔ་མ་དགེ་འདུན་འཕྲིན་ལས་རབ་རྒྱས་དང་། དེའི་གོང་མ་སྐལ་
ལྡན་རྒྱ་མཚོའི་སྤྲུལ་སྐུ་ངག་དབང་འཕྲིན་ལས་རྒྱ་མཚོ་སོག་ཡུལ་དུ་ཡུན་རིང་བཞུགས་
555

པས་སོག་པོས་རོང་བོ་ནོ་མོ་ཧན་ཟེར། མ་འོངས་ལུང་བསྟན་སོགས་གསུང་རྩོམ་ཡང་ཁ་
ཤས་ཡོད་པ་དེ་ཀུན་མཁྱེན་གོང་མའི་སློབ་མ་ཡིན་པས་སྒྲུབ་ཐབས་འདི་དང་། དབྱངས་
ཅན་མའི་སྒྲུབ་ཐབས་གཉིས་གསུང་རྩོམ་ཞུས་ཤིང་། ལས་ཚོགས་མཇུག་གི་གོས་འབྲུག་
ཞེས་གྲྭ་རྒན་རྣམས་གླེང་བ་ཐོས་གསུངས། རྒྱལ་བའི་དབང་བོའི་སྒྲུབ་ཐབས་
རྒྱན་བཞི་མའི་བླ་རེ་ཞེས་པ་འདུ་ཁང་ཕུག་གི་བཞུགས་ཁྲིའི་སྟེང་གི་གནམ་རྒྱན་དེ་ཡིན་
ཅས་གཉིས་ནི་
རྒྱལ་དབང་ལྔ་བ་ཆེན་པོའི་ཡི་དམ་སྒྲུབ་སྐོར་དུ་ཡོད་པ་སྒྲུབ་ཐབས་ཤེས་རབ་རྒྱས་བྱེད་
དང་། རྟ་ལྗང་དབང་བོ་གཉིས་ཡིན་ཞིང་། ཕྱི་མའི་ནང་དུ་མ་ཏིས་མཛད་པའི་བསྟོད་པ་
དོན་ཟབ་མ་ཡང་ཡོད། སྟག་ཕུ་སྤྲུལ་སྐུ་གར་དབང་ཆོས་ཀྱི་དབང་ཕྱུག་གིས་ཀུན་མཁྱེན་
བར་བ་དབུས་ནས་མདོ་སྨད་དུ་ཕེབས་དུས་ནག་ཆུ་ཁ་བར་དུ་ཆིབས་སྐྱེལ་དང་སྦྲགས་
ནས་གསེར་ཆོས་བཅུ་གསུམ་སོགས་བཀའ་ཆོས་མང་བོ་གསན་ཏེ་རང་གནས་སུ་ཕེབས་
ནས་སྐུ་མཚམས་ལ་བཞུགས་པའི་ཉམས་སྣང་དུ། ཨ་ཙ་ར་ཤེལ་གྱི་མཁར་བ་དང་བུད་
མེད་སྔོན་པོ་ཨུཏྤ་ལ་ཐོགས་པ་གཉིས་ཀྱིས་སེངྒེ་ལ་བསྐྱོན་ནས་རྒྱ་གར་རྡོ་རྗེ་གདན་སོགས་
ཡུལ་སྣ་ཚོགས་སུ་ཁྲིད་པའི་མཐར་པཎྜི་ཏ་བགྲེས་ཉམས་ཅན་གླེགས་རལ་ཐོགས་པ་ཞིག་
དང་མཇལ་བ་དེས་རལ་གྲིས་ཐུགས་ཀ་གཤག་སྟེ་འཇམ་དབྱངས་དཀར་བོ་མངོན་སུམ་དུ་
བཞུགས་པ་བསྟན་ནས་དུས་ཕྱིས་ངའི་སྤྲུལ་པ་ཨིནྡྲའི་མིང་ཅན་ལ་ལྷ་འདིའི་རྗེས་གནང་
ཞིག་ཞུས་ན་རྟེན་འབྲེལ་གྱི་གནད་ཁྱད་པར་བ་ཡོད་ཅེས་གསུངས་པའི་པཎྜི་ཏ་དེ་ཛེ་ཏཱ་རི་
དང་། ཨིནྡྲའི་མིང་ཅན་ནི་སྐྱབས་མཆོག་འཇིགས་མེད་དབང་བོ་དེ་ཉིད་ཡིན་ཚུལ་སོགས་
ལུང་བསྟན་ཤེལ་གྱི་མཁར་བ་ནས་འབྱུང་བའི་ལོ་རྒྱུས་ཞིབ་པར་གསུངས་ནས་རང་རེ་དེ་
ལྟ་བུའི་དམ་པ་ཁྱད་པར་ཅན་གྱི་སྐུ་ཕྲེང་སྔ་ཕྱི་དང་མཇལ་ནས་ལེགས་བཤད་ལ་སྤྱད་དུ་
ཡོད་པ་བསོད་ནམས་དང་སྐལ་བ་ཆེ་བ་ངོ་ཤེས་དགོས་གསུངས། དེ་ལྟར་རྗེ་བཙུན་འཇམ་
དཔལ་དབྱངས་དཀར་བོ་འདི་ལྷག་པའི་ལྷར་བསྟེན་ན་ཤེས་རབ་འཕེལ་བ་ཙམ་དུ་མ་ཟད།
556

ཚིག་དོན་མི་བརྗེད་པའི་གཟུངས་སྤོབས་དང་དྲན་པ། བྱམས་སྙིང་རྗེ་བྱང་ཆུབ་ཀྱི་སེམས་
འཕེལ་བ་སོགས་དགོས་པ་ཆེ། རྒྱ་གར་ན་ཐོག་མར་ཚེ་སྒྲུབ་དེ་རྗེས་ཤེས་རབ་སྒྲུབ། པཎྜི་ཏ་
ཐོབ་ནས་གཞན་དོན་སྒྲུབ་པའི་ཡན་ལག་ཏུ་ནོར་སྒྲུབ་དང་། རྒྱས་པ་དང་། དབང་གི་ལས་
ཅི་རིགས་བསྒྲུབ་པ་རེད། དེ་ཐམས་ཅད་ལ་འགལ་རྐྱེན་སྡིག་སྒྲིབ་སྦྱོང་བ་དང་། མཐུན་
རྐྱེན་ཚོགས་གསོག་པ་གཉིས་ཚོགས་དགོས། དེ་དག་ལས་ཤེས་རབ་འཕེལ་བ་འདི་ཕྱིའི་
ལེགས་ཚོགས་ཐམས་ཅད་ཀྱི་རྩ་བ་རེད། རང་རེས་འདོད་རྒྱུ་བདེ་བ་ཁོ་ན་འདོད་ཀྱང་།
བྱ་བ་སྡུག་བསྔལ་གྱི་རྒྱུ་འབའ་ཞིག་ལ་གཞོལ་བ་འདི་ཤེས་རབ་མེད་པས་ལན་པས་སྒོ་
སྣ་ཚོགས་ནས་དེ་བསྐྱེད་པའི་ཐབས་ལ་འབད་དགོས་ཏེ། ཤེས་རབ་བརྒྱ་པ་ལས། མཐོང་
དང་མ་མཐོང་ཡོན་ཏན་ནི། །ཀུན་གྱི་རྩ་བ་ཤེས་རབ་ཡིན། །དེ་བས་གཉིས་ཀ་སྒྲུབ་པའི་
ཕྱིར། །དང་བོར་འབད་དེ་ཤེས་རབ་བསྐྱེད། །ཅེས་གསུངས། ཉེར་ལེན་མེད་པར་ལྷན་ཅིག་
བྱེད་རྐྱེན་ཙམ་གྱིས་འབྲས་སུ་རྫོགས་པར་བསྐྱེད་མི་ནུས་པ་རིགས་སྨྲ་སྤྱིའི་ལུགས་ཡིན།
ཤེས་རབ་ཀྱི་ལྷ་བསྒྲུབ་པ་ལྷན་ཅིག་བྱེད་རྐྱེན་ཡིན་པས་ཉེར་ལེན་གཞུང་ཆེན་མོ་ལ་ཐོས་
བསམ་གྱིས་དཔྱད་པ་གལ་ཆེ་བས་རྗེ་བཙུན་འཇམ་པའི་དབྱངས་ཀྱིས་རྗེ་བདག་ཉིད་
ཆེན་པོ་ལ། བླ་མ་དང་ལྷག་པའི་ལྷ་དབྱེར་མེད་དུ་གསོལ་བ་གདབ་པ་དང་། ཚོགས་
བསགས་སྒྲིབ་སྦྱངས། གཞུང་ཆེན་མོ་ལ་དཔྱད་པ་སུམ་སྒྲིལ་དུ་ཉམས་སུ་བླངས་ན་མི་
རིང་བར་ལྟ་བ་རྙེད་པར་གསུངས་པ་འདི་གོ་དགོས་སོ། །དེ་ཡང་རྗེའི་བསྟོད་སྤྲིན་རྒྱ་མཚོ་
འདི་ཁོང་གི་ཐུགས་སྨོན་གནང་བའི་སྟོབས་ཀྱིས་བྱིན་རླབས་ཀྱི་ཚན་ཀ་ཆེ། ཚིག་ལ་
བསམ་ན་འདི་ལས་ལྷག་པའི་སྙན་ངག་མེད། དོན་ལ་བསམ་ན་འདི་ལས་ལྷག་པའི་ཡིག་
ཆ་མེད། འདིའི་ལེའུ་དང་བོས་མཚན་དཔེ་སོགས་སྐུའི་ཡོན་ཏན། གཉིས་པས་གསུང་
དབྱངས་ཡན་ལག་དྲུག་ཅུ་སོགས་གསུང་གི་ཡོན་ཏན་བསྟན། གློག་དམར་ནི་ལྗགས་ཀྱི་
དཔེར་བླང་བ་འདྲ